Ikusezin (Eloy Morenoren eleberria)

Ikusezin Eloy Moreno idazle espainiarrak idatzitako eleberria da. 2020an argitaratu zen eta eleberri beltzaren eta thriller psikologikoaren ezaugarriak biltzen ditu.

Eleberriak 60 edizio daramatza eta 2024ko abenduaren 13an Ikusezin telesaila estreinatu zen ofizialki Disney+ plataforman.

 Laburpena 
Eleberriak ikasle baten istorioa kontatzen du. Ikasle hori bere eguneroko bizitzan jasaten duen jazarpenaren eta bazterketaren ondorioz, munduaren aurrean ikusezin bihurtu dela sentitzen du. Istorioak haren barne borrokak eta bizirauteko estrategia azaltzen ditu, baita bere inguruko helduen eta gazteen jarrerak ere.

 Pertsonaiak 

 Gurasoak 
Ospitaleko besaulkian ematen dituzte gauak berarekin, batez ere, amak.

 Ikusezina den mutila 
Eleberriko protagonista, ikusezintasunaren boterea lortu duela uste du. Derrigorrezko Bigarren Hezkuntza egiten du eta ondo doakio azterketetan. Bere lagun Kiri gustatzen zaio. Komikiak irakurtzeko zaletasuna du eta superheroiak gustatzen zaizkio. Baina MMren jazarpena jasaten du, eta bere lagun Zarok ez du asko egiten laguntzeko. Egia esanda, behatzen ari direnek ez dute ezer egiten.

 Kiri 
Protagonistaren lagun bat da, aurpegia oreztaz beteta duena. Protagonista berataz maiteminduta dago eta "ehun eskumuturrekoen neskatoa" deitzen dio. Txikitatik dira lagunak, eta ia urte bereko egun berean jaio ziren. Ikusezinari laguntzen saiatzen diren marrazkiak egiten ditu.

 Luna 
Protagonistaren ahizpa txikia. Sei urte dituen arren, protagonistak hoberen ezagutzen duena dela uste du, gertatutako guztia daki eta istripuan salbatu zuen bakarra da.

 Zaro 
"Orbaina bekainean duen haurra", bizikletako balaztek funtzionatzen ez zutela istripu bat izan zuen protagonistaren laguna. Ez dio lagundu, orduan bere lagun ikusezinak lagundu zion bezala. Kirirekin ere maiteminduta dago.

 Gaztelaniazko irakaslea 
Institutuan ikusten duen eskola-jazarpenaren arazoa serio hartzen duen heldu bakarra da. Zuzendariari jakinaraztera joan da, baina ez du behar bezalako arretarik jaso. Honek txikitan jaso zuen bullying-a eta honek bullyen aurka ausartagoa izaten laguntzen dio.

 MM 
"Bederatzi hatz eta erdiko haurra" eta orbain bat bularrean. Ikasgelako makarra, ikasle txarra, konplexuz betea. Frustrazio eta haserre handiko mutila, institutuan mutil ikusezinari jazartzea eta tratu txarrak ematea eragiten diona. Auto istripu bat izan zuen txikia zenean.

 Gai nagusiak 
Liburuak bullying-a, bakardadea, gizartean baztertua izatea eta identitatearen bilaketa bezalako gaiak lantzen ditu. Irakurleari hausnarketarako bidea ematen dio, eta enpatia garatzeko tresna indartsu bihurtzen da.

 Egileari buruz 
Eloy Moreno espainiar idazlea da, eta bere eleberriak emozio sakonak eta giza harremanak ardatz hartzen ditu. 1976an Castelló de la Planan jaio zen, hainbat eleberri idatzi ditu, esate baterako, El boligrafo de gel verde eta Tierra. Ikusezin bere azken lanetako bat da, non, berriro ere, eleberri beltz eta psikologikoaren bideari ekiten dio.

 Erreferentziak 

Kategoria:Gaztelaniazko eleberriak